इस प्रकार देखा जाय तो व्यास जी की कविता समकालीन नारी विमर्श को आगे बढ़ा रही है. यह उदात्त शिल्प और उदात्त दृष्टि में लिखी गई बड़े विजन की कविता है. कथा सूत्र में पिरोई गई कविता में अनावश्यक शब्दों से कवि ने पाठकों को बचाया है. कविता में तत्सम शब्दावली होने के बावजूद भाव संप्रेषण में रुकावट न आने देना यह कवि की कलात्मकता का ही परिणाम है. हमें उम्मीद है कि कवि की इस सशक्त कविता को आने वाले समय में हिंदी साहित्य में एक अलग पहचान मिलेगी.